
PRAEFATIO. 


P ostquam  per  aliquot  annorum  spatium  in 
hacce  academia  medicis  studiis  operam  navare 
mihi  contigit ,  dulcissimo  illo  vitae  tempore  ad 
finem  vergente  ,  ut  honores  doctorales  conseque¬ 
rer,  uti  ex  lege  oportet ,  de  argumento  disserta¬ 
tionis  conscribendo  cogitari  coepi .  Quum  autem 
varia  mihi  ex  magna  abundantia  ante  oculos 
versabantur  argumenta ,  quorum  tamen  plurima  , 
quae  tractarentur  alioquin  dignissima  ?  virium, 
tenuitatem  superare  videbantur  y  tandem  in  du¬ 
biis  versatus  quamnam  eligerem  materianti ,  con¬ 
silium  peti  a  V.  Cl.  b.  f.  suermann  Promotore 
exoptatissimo ,  hic  mihi  suasit  ut  historiam  per'— 

tractarem  morhi  cujusdam  satis  notabilis  in  no — 
socomio  chirurgico  hujus  academiae  observati, 
adjecta  epicrisi.  Quod  consilium  facile  mihi 
initio  videbatur ,  dein  vero  expertus  sum  et  suis 
non  carere  difficultatibus .  Quaevis  enim  expli¬ 
catio  symptomatum  morbi  magnis  premitur  du¬ 
biis.  Hanc  igitur  ob  causam ,  lectorem  enixe 
rogo ,  ut  juvenili  faveat  labori. 

Ante  vero  quam  ad  argumentum  accedo  ,  restant 
animi  grati  officia  ,  quibus  perfungendi  opportuni¬ 
tatem  nunc  mihi  adesse  valde  laetor.  Jubet  enim 
pietas  et  urget  animus ,  tibi  carisssime  Pater , 
qui  una  cum  optima  matre,  me  inde  a  tener¬ 
rima  vitae  periodo  ad  hunc  usque  diem  innu¬ 
meris  beneficiis  prosecutus  es,  gratum  piumque 
animum  publice  praedicare .  Tu  enim  totius  meae 
vitae  auxiliator  certissimus ,  semper  me  monitis 
atque  praeceptis  ad  illud ,  quod  bonum  hones- 
trumque  sit,  exhortatus  es.  Neque  minus  sem¬ 
per  te  paratum  inveni  ad  omnia  illa  mihi  con¬ 
cedenda,  quae  inserviebant  ad  meam  condendam 
sortem . 

Quae  tibi  debeo  nullis  verbis  unquam  exprimi 
potest ,  sed  haec  omnia  alta  mente  sunt  reposita. 

Id  vero  possum ,  ut  nullo  non  die ,  pia  ad  su¬ 
peros  mittam  vota ,  pro  tua  vita ,  pro  tua  salute. 

Insuper  autem  academiae  valedicturo  restant , 
etiam  vobis  praeceptoribus  Cl.  n.  c.  de  fremery, 

B.  F.  SUERMAN  ?  J.  J.  WOLTERBEEK  et  J.  E.  C. 

schroeder  van  der  KOLii ,  quorum  eg regiis  in¬ 
stitutionibus  ac  consiliis  frui  mihi  licuit,  gra¬ 
tum  obtestari  animum  pro  variis ,  quae  ad  hu¬ 
manitatem  pertinent,  doctrinis  non  solum ,  ve¬ 
rum  etiam  pro  caeteris  benevolentiae  documentis 
in  me  collutis.  Imprimis  vero  tibi  Cl.  suerman 
Promotor  aestumatis  sime  hic  lubens  gratias  ago 
tum  pro  multiplici  erga  me  favore ,  tum  pro 
auxilio  et  humanitate  qua  mihi  hoc  in  speci¬ 
mine  conscribendo  adesse  voluisti,  postquam  et 
antea  suasor  mihi  exstiteras.  Nec  pauca  sunt, 
quae  tibi  debeo  Cl.  Alexander;  pro  occasione 
quam  mihi  praebuisti  milites  in  nosocomio  mi¬ 
litari  decumbentes  visitandi.  Quam  plurima 
vobis  omnibus  me  debere  profiteor!  Vos  igitur 
diu  in  salutem  academiae  gloriamque  patriae 
servet  D.  O.  M.  incolumes. 

Vos  denique  omnes  amici,  quibuscum  arctis¬ 
simo  amicitiae  vinculo  durante  academico  curri - 

culo  junctus  eram,  quibuscum  tot  gaudia  inter 
litteras  et  pocula  degustavi  Valete ,  mei  estote 
memores  et  credite ,  me  semper  eundum  animum 
erga  vos  servaturum  y  vestramque  anicitiam  ma¬ 
gni  habiturum . 

OBSERVATIO. 


Die  1°  m.  Octobris  1838  a  Viro  Cl.  B.  F. 
Suerman  in  clinicum  chirurgicum  hujus  aca- 
demiae  recipiebatur  mulier  quaedam,  eaque  vidua, 
36  annos  nata,  cui  nomen  erat  Henrietta  JVil - 
helmina  Zwaantje.  Erat  tenui  et  debili  constitu¬ 
tione,  valde  irritabilis;  habitus  externus  res  ad¬ 
versas  indicabat.  Amstelodami  quidem  nata  erat, 
sed  per  varios  casus  Poloniam,  Prussiam,  aliasque 
Europae  Boreali-Orientalis  partes  peragraverat, 
nuper  e  Polonia  redux.  Mater  erat  cachectica. 

Inde  a  die  28  m.  Sept.  1838  in  nosocomio  urbis 
Trajectinae  versata  fuerat,  Anthrace  in  parte 
capillata  capitis  correpta,  quo  in  loco  Clar.  Pro- 
motor  numquam  talem  morbum  observaverat.  In¬ 
dubius  tamen  erat  anthracis  casus,  qui  per  ali¬ 
quot  jam  hebdomades  perstiterat,  a  muliere  plane 

neglectus.  Initio  enim  nequaquam  suspicabatur,  vi¬ 
tium,  quod  tunc  temporis  nullius  momenti  esse  vide¬ 
batur,  tantas  postea  destructiones  allatarum  esse. 

Invenimus  feminam  pallidam,  debilitatam,  fe¬ 
brilem,  hebescentem.  Digestio  erat  normalis,  ap¬ 
petitus  parvus.  Anthrax  formam  habebat  rotun¬ 
dam,  diametro  trium  pollicum  atque  ex  coriaceis 
gangraenosis  crustis  consistebat  sine  vehementi 
inflammatione.  Occupabat  pariem  inferiorem  os¬ 
sium  parietalium  prope  concursum  suturae  sa¬ 
gittalis  cum  sutura  lambdoidea. 

Indicatio  non  dubia  videbatur  auferendi  totum 
anthracem  propter  suspicionem  ejus  infaustissimi 
effectus  in  cranium ,  quum  diutius  jam  esset  ne¬ 
glectus.  Cultro  idcirco  chirurgico  medium  in  vi¬ 
tium  inducto,  usque  ad  cranium  anthracem  in 
duas  partes  aequales  divisit  Vir  Clar.  Deinde 
primum  sinistram  partem  et  postea  dextram  par¬ 
tem  abscidit,  et  ita  totum  cranium  hoc  loco  de¬ 
nudavit.  Operatio  neqne  magno  dolore ,  neque 
longa  mora  absolvebatur.  Paululum  sanguinis  ef¬ 
fundebatur. 

Statim  infausta  cranii  conditio  apparebat.  Pe- 
rieranio  erat  orbatum,  color  albus  indicabat 

necrosin  sine  ullo  exfoliationis  indicio.  Aderat 
igitur  prognosis  infausta.  Os  denudatum  linteo 
carpto,  unguento  simplici  illito,  tegebatur.  Ae¬ 
grae  parca  vini  rubri  quantitas  concedebatur, 
una  cum  dieta  instaurante.  Praescribebatur  for¬ 
mula  sequens: 

Cort.  peruv.  fuse,  u,  j. 

Coq.  in  aq.  q.  s.  ad  coi.  u.  Yiij. 

Adde. 

Spir.  arom.  dr.  iij. 

Sacch.  alb.  u.  f$. 

M.  D.  S. 

Omni  hora  cochlear. 

Die  2°  m.  Oct.  conditio  ejus  haud  pejor  erat, 
animus  magis  placidus  et  hilaris.  Appetitus  uti 
antea,  modicus  alvi  fluxus,  nox  quieta.  Vulneris 
margines  ichorem  secernebant,  conditio  cranii 
eadem.  Eodem  modo  deligatio  renovatur  eodem- 
que  in  regimine  continuatur,  tum  et  in  decocti 
praescripti  usu. 

Die  3°  et  4°  Oct.  nulla  mutatio  conditionis 
aegrotantis.  Vespere  propensio  ad  diarrhoeam  inci¬ 
pere  videbatur  et  febris  exacerbata  fuerat.  Decoc¬ 
tum  iterabatur.  Vulnus  eodem  modo  deligabatur. 

Die  5°  m.  Oct.  affectio  abdominalis  increverat, 
unde  et  aucta  debilitas  ;  appetitus  diminutus 
est.  Vulnus  quidem  bene  se  se  habebat  sed 
laxum  erat  ;  margine  satis  magnam  tenuioris  puris 
quantitatem  secernente.  Ob  diarrhoeam  interea 
subortam  ac  debilitatem,  ergo  ex  indicatione  vi¬ 
tali  et  symptomatica,  ei  praescribebatur  reme¬ 
dium  sequens. 

I^>  Dec.  c.  peruv.  f.  u.  yiij. 

Spir.  arom.  dr.  iij. 

P.  gnm.  arab.  dr.  vj. 

Syr.  pap.  alb.  u.  fi. 

M.  D.  S. 

Omni  hora  cochlear. 

Die  6°  et  7°  m.  Octobris,  omnia  m  eodem 
statu  observabantur,  exacerbationes  autem  ves¬ 
pertinae  vehementiores  erant.  Vires  diminue¬ 
bantur,  vulnus  siccius  erat.  Medicamenta  diffi¬ 
culter  propinabantur;  namque  animo  despondebat 
aegra  et  praeterea  valde  erat  irritabilis.  Persis¬ 
tebat  haec  conditio  usque  ad  12um  ejusdem  m ensis 
diem,  diarrhoea  tamen  sensim  refrenata  et  vulnere 
majorem  puris  quantitatem  secernente.  Decoctum 
Per.,  admixtis  involventibus,  bis  interim  iterabatur. 

Quoad  vulnus,  die  10°  Oct.  singulare  prorsus 
symptoma  in  eo  observabatur:  scilicet  pulsatio 
duobus  locis  in  sutura  sagittali  erat,  quae  sem- 
per  liquorem  subpurulentum  e  partibus  profun¬ 
dius  sitis  in  altum  videbatur  elevare.  Haec  autem 
pulsatio  non  sequela  erat  pulsationis  cerebralis, 
verum,  quantum  suspicari  licuit,  pendebat  a 
vasis  diploes  valde  irritatis.  Quibusdam  in  locis 
apparebant  futurae  exfoliationis  vestigia. 

Die  12°  m.  Oct.  Diarrhoea  plane  superata 
erat,  quapropter  medicamenta  obvolventia  de¬ 
cocto  addita  omitti  poterant.  Idcirco  praescri¬ 
bebatur. 

I^>  Cori,  peruv.  f.  u.  j. 

Coq.  ad  coi.  u.  viij. 

Add. 

Spir.  arom.  dr.  iij. 

Syr.  cort.  aur.  dr.  vj. 

M.  D.  S. 

Omni  hora  cochlear. 

Reliqua  symptomata  praesertim  pulsatio  sutu¬ 
rarum  et  exfoliatio  augebantur.  Diebus  13°  et 
14°  m.  Oct.  alvo  per  duos  jam  dies  nondum 
soluta,  praescriptae  sunt  pilulae  ex  rheo  cum 

sapone,  quarum  bis  de  die  5  assumuntur;  quippe 
aegrota  maxime  a  clysmate  abhorrebat. 

Inde  a  die  15°  usque  ad  18°  m.  Oct.  non 
solum  exfoliatio  augebatur,  (ad  quam  perfici¬ 
endam  natura  activa  ubique  carunculae  carnosae 
ut  pullularent  curabat,  tenuissima  folia  sive  la¬ 
mellas  osseas  extollentes,)  sed  etiam  vulnus  in 
dies  majus  evadebat.  Per  totam  circumferentiam, 
cutis,  una  cum  galea  aponeurotica  observabatur 
in  gangraenam  abire  et  demoriebatur  marginibus 
edentatis,  quod  etiam  accidit  in  pericranio,  unde 
os  necrosi  affectum  apparebat.  Pus  quidem  ge¬ 
nerosius  secernebatur,  attamen  non  ab  omni  parte 
bonum;  tanta  praeterea  quantitate,  ut  aegra 
non  solum  valde  debilitaretur,  verum  etiam  magis 
magisque  in  hecticam  incideret  conditionem ,  cum 
vehementiori  febre  vespertina.  Idcirco  ei  d.  19 
Oct.  una  cum  decocto  corroborante ,  Phellan- 
drium  aquaticum  praescribebatur,  tali  ratione. 

Ro  P.  Sem.  ptiell.  aq.  dr.  j. 

J 

Sacch.  alb.  dr.  ift. 

M.  F.  pulv.  n°  xij. 

S.  Omni  trihorio  pulvis. 

His  medicaminibus  reliquum  mensem  Octobris 

transegimus,  quin  tamen  mangopere  procederet 
vulneris  sanatio,  vel  emendaretur  totius  organismi 
reactio.  Alvus  regularis  erat,  etiam  sine  pilu¬ 
larum  usu.  Appetitus  parcus,  sed  aegra  saepius 
peccavit  nutrimenta  dyspepta  adhibendo,  a  ma¬ 
tre,  filiae  male  prospiciente,  clanculum  allata, 
etiamsi  diligenti  cura  quantumpote  hic  abusus 
evitaretur. 

Durante  hac  periodo,  novum  symptoma  notatu 
dignum  observavimus.  Scilicet  jam  per  aliquod 
tempus  parvnm  tumorem  nodosum  in  occipite  prope 
nucham  secum  tulerat,  qui  speciem  glandulae 
referebat  sympathice  inflammatae  et  induratae. 
Hicce  tumor  formam  anthracis  assumere  incipie¬ 
bat.  Similis  quoque  tumor  inveniebatur  in  axilla 
dexira,  celeriter  increscens  et  verum  constituens 
anthracem,  minorem  tamen,  quam  descriptum 
antea,  in  ossibus  parietalibus  obvium.  Cataplasma 
leniter  stimulans  mali  maturationi  favebat,  et  sub 
fine  m.  Octobris  V.  Cl.  peripheriam  gangrae¬ 
nosam  auferebat  valde  crassam,  quo  factum  est, 
ut  anthrax  in  superficiale  ulcus  potius  mutaretur, 
quod  unguento  Elemi  illinitum  satis  benignum 
pus  secernebat. 

Durante  mense  Octobri  doloribus  aegra  cruciari 
perrexit,  increscente  etiam  debilitate.  Continuo 
decoctum  corroborans  assumebatur ,  et  pulveres , 
crasin  humorum  alterantes ,  qua  medicatione  vita¬ 
litatis  decrementum  retardari  quidem,  non  vero 
averti  poterat.  Accedebat  continua  aegrotantis 
reluctatio  ad  medicamentorum  assumptionem. 

Die  8°  m.  Nov.  magna  satis  ossis  pars  sepa¬ 
rabatur,  quae  facillime  sane  auferebatur.  Diffi¬ 
cile  autem  erat  pus  retinere ,  quod  semper  intra 
integumenta  communia ,  ab  osse  recedentia ,  locum 
infimum  occupare  tentabat.  Necrosis  quoque 
ambitu  increverat,  attamen  externa  tabula  pro 
maxima  parte  erat  affecta,  non  vero  eodem  gradu 
diploe. 

Die  25°  m.  Nov.  querebatur  aegra  de  cepha¬ 
lalgia.  Ad  hunc  usque  diem  vulneris  quidem 
deligatio  dolorifica  fuerat,  quod  feminae  inprimis 
tribuebatur  sensilitati;  nondum  vero  cephalalgia 
erat  correpta.  Congestio  cerebralis  nunc  haud 
erat  incerta.  Carotides  fortiter  pulsabant,  tunica 
conjunctiva  sanguine  injecta  erat.  Sitis  aderat 
una  cum  febre  continuo-remittente ;  lingua  sicca 
et  obsita,  appetitus  deletus,  gastricismus;  urina 

cruda,  parca.  Eratne  haec  conditio  sequela  en¬ 
cephalitidis,  vel  saltem  irritationis  cerebralis  per 
consensum  vasorum  diploes?  an  vero  irritatio  la¬ 
tebat  gastrica,  sympathice  vim  suam  in  cerebrum 
excercens?  Errores  in  diaeta  hanc  facile  afferre 
potuerant,  eo  magis,  quum  non  bene  procederet 
digestio.  Difficilis  autem  erat  responsio.  Anti- 
phlogistica  universalia  et  topica  praescribebantur, 
nec  minus  revulsiones  in  tractum  intestinalem. 
Eodem  jam  tempore  Vir.  Gl.  partem  integumen¬ 
torum  incrassatam,  liberum  exitum  materiae  pu¬ 
rulentae  impedientem  descidit ;  unde  haemor¬ 
rhagia  arteriosa  et  parenchymatosa  oborta  fuit, 
ad  complures  uncias  aestimata.  Hinc  levamen 
notabile  aegrae  contigit. 

Praescriptum  est,  in  hac  rerum  conditione  se¬ 
quens  mixtura: 

Acid.  tart.  dr. 

Syr.  rub.  id.  u.  j. 

Sacch.  alb.  u.  ft. 

Dec.  hord.  dii.  u.  x. 

M.  D.  S. 

Omni  hora  vasculum. 

Clysmata  diluentia  praescribebantur,  largas  alvi 

dejectiones  afferentia,  praeterea  sinapismi  rubefa¬ 
cientes  pedibus  apponebantur. 

In  hac  medicatione  per  aliquot  dies  continu¬ 
atum  est.  Sequenti  insuper  et  tertio  die  sangui¬ 
sugae  capitis  temporibus  oppositae  sunt.  Virium 
status  venae  sectionem  non  sinebat.  Diaeta  accurate 
observabatur  et  vegetabile  tantum  nutrimentum 
offerebatur.  Quo  factum  est,  ut,  symptomatibus 
sensim  minutis,  inde  a  26  m.  Nov.  ab  hac  com¬ 
plicatione  libera  videretur ,  remanente  tamen  de¬ 
bilitate  adaucta.  Anthrax  sub  axillis  sanari  inci¬ 
piebat;  interea  vero  ad  occiput  formatus  jam  erat. 
Hunc  naturae  conaminibus  imperfectis  diutius 
relinquere  nolens  Vir.  Cl.,  ejus  sanationem  sti¬ 
mulantibus  cataplasmatibus  promovere  tentavit. 

Mensis  Novembris  non  multa  notatu  digna 
praebuit.  Quamvis  hectica  conditio  ab  una  parte 
impediret,  quominus  corroborantia  adhiberentur, 
accedente  metu  iterationis  symptomatum  en¬ 
cephalitidis;  tamen  ab  altera  parte,  increscente 
debilitate ,  magna  erat  et  evidens  necessitas  vi¬ 
rium  instaurandarum ,  ut  exfoliatio  et  integratio 
cranii  perficeretur.  Nutrimentum  idcirco  lautius 
praescribebatur  et  quotidie  mane  vinum  rubrum 

in  decocto  panis  tosti  ei  concedebatur:  nec  non 
tenue  decoctum  Gort.  Peruv.  cum  parva  quan¬ 
titate  aetheris  sulphurici  alcoholici.  Post  meridiem 
quies  ei  commendabatur ,  neque  quidquam ,  nisi 
emulsio  amygdalina  offerebatur.  Regularis  erat 
igitur  decursus  exacerbationum  vespertinarum , 
quae  in  sudorem  nocturnum  tandem  desinebant. 

Puris  secretio  in  ambitu  vulneris  non  valde 
larga  erat;  margo  dentatus  erat,  minus  gangrae¬ 
nosus,  exfoliabantur  plurima  ossis  frustula  te¬ 
nuia  quae  statim  excipiebant  carunculae  carneae 
excrescentes.  Hic  naturae  processus  evidenter 
sustinebatur,  bis  de  die  adducto  linteo  carpto 
sicco,  quod  pus  absorbebat  et  exfoliationi  fave¬ 
bat.  Anthrax  nucham  occupans  parvus  manebat, 
nullius  momenti  nec  mobilis.  Aegra  lectum  non 
amplius  relinquebat.  Valde  erat  ingrata  omnibus 
adstantibus  propter  continuas  querelas.  Attamen 
spes  sanationis  ei  interea  supererat. 

Die  16°  m.  Decembris  denuo  apparebant  alvi 
laxioris  initia,  ad  quam  maxime  proclivis  erat. 
Initio  hoc  symptoma  sistebatur  additione  gummi 
arabici  et  syrupi  parav.  alb.  decocto  Peruviano, 
sed,  diarrhoea  tamen  redeunte,  die  21  Deeemb. 

necessaria  fuit  additio  Pulveris  radicis  saleb  cum 
parva  quantitate  aquae  Cinnamomi,  donec  26  Dec. 
Corticem  Peruvianum  prorsus  omittendum  judi¬ 
caret  Yir.  Cl.  Hoc  ergo  medicamen  mutavit  cum 
cortice  Cascarillae  ,  parva  quantitate ,  additis  gum¬ 
ini  arabico  et  syr.  pap.  alb.  ante  meridiem  ei 
oblatis.  Hora  Vespertina  utebatur  solutione,  nunc 
rad.  saleb,  nunc  rad.  sagittariae  loco  emulsionis 
amygdalinae,  quam  ulterius  repudiabat.  Diaeta 
medicationi  adaptabatur. 

Hoc  modo  trium  mensium  spatium  absolutum 
fuit.  Conditio  aegrae  jam  ab  initio  infausta  erat, 
non  vero  valde  complicata.  Necrosis  cranii  et 
singularis  propensio  ad  diarrhoeam  initium  fue¬ 
rant  deterioris  conditionis.  Tandem,  incipiente 
m.  Januario,  ad  quartum,  eumque  ultimum  no¬ 
tatu  dignissimum  mensem  progrediebamur,  quo 
symptomata  singularia,  a  morbo  primitivo  non 
derivanda,  observare  contigit.  Initio  hujus  men¬ 
sis  parvam  quantitatem  cort.  Peruv.  colaturae 
Cascarillae  cum  syr.  pap.  alb.  addiderat  Vir.  Cl. 
Debilitas  et  defectus  virium,  supra  jam  dicto  pro¬ 
cessu  in  cranio  allatus,  indicantia  fuerant.  Phel- 
landrium  jam  dudum  omittere  coactus  fuerat ; 

quum  illud  assumere  plane  non  posset,  ne  pi¬ 
lularum  quidem  forma.  Insuper  Yiro  Clarissimo 
videbatur  Cascarilla  nimis  stimulare  mucosam  in¬ 
testinalem,  unde  jam  d.  4.  m.  Jan.  in  ejus 
usu  desierat,  substituto  tenui  decocto  Peruviano 
cum  additione  p.  rad.  saleb  et  syr.  pap.  alb. 
Necrosis  cranii  tarda  exfoliatione  procedebat. 
Parvus  ad  nucham  anthrax  ulterius  evolvebatur, 
in  quo  sub  crusta  gangraenosa  pus  colligebatur. 
Solita  ratione  operatio  instituta,  cavitate  un¬ 
guente  Picis  impleta,  vulnusque  tectum  est  parvo 
cataplasmate  vino  rubro  humectato. 

Sic  varia  fortuna  procedebatur,  cum  continua 
propensione  ad  diarrhoeam,  sicca  lingua  et  irri¬ 
tatione  mucosae  intestinalis,  ita  ut  14  m.  Oct. 
Corticem  Per.  omittere  Vir.  Cl.  cogeretur ,  neque 
aegra  quidquam  uteretur,  nisi  decocto  albo  Sy- 
denhami,  vicissim  cum  solutione  saleb,  blandaque 
diaeta.  Caput  et  abdomen  morbi  sedes  erant,  pectore 
ab  eo  immuni  manente.  Interea  magnopere  debi¬ 
litata  erat.  Sic  res  sese  habebant  usque  ad  17  Jan. 

Die  18  a  Viro  Cl.  mane  visitatae  conditio  in¬ 
faustissima  videbatur.  Abdomen  dolorificum  et 
tensum.  Assumebat  solutionem  saleb.  Conditio 

autem  adeo  in  pejus,  ruebat,  ut  jam  paucis 
horis  post  indubia  essent  symptomata  incipientis 
enteritidis,  talis  autem,  qualis  in  individuis  valde 
debilitatis  accidere  solet. 

Abdomen  vehementer  et  meteoristice  inflatum 
erat ,  multi  quoque  ,  sed  vani  aderant  tenesmi 
ad  alvum,  lingua  rubra,  sicca;  sitis;  pulsus  de¬ 
pressus;  frigida  membra;  parca  urina.  Abdomen 
maxime  dolebat  in  regione  umbilicali,  et  ne  mi¬ 
nimam  quidem  pressionem  sustinere  valebat.  Hac 
doloriflca  in  regione  apponi  curavit  Vir.  Clar.  16 
hirudines,  qui  multum  sanguinis  detrahebant;  eo 
effectu,  ut  vespertina  hora  insigne  levamen  ori¬ 
retur.  Interne  dabatur  emulsio  amygdalina  cum 
saccharo.  Symptomata  duobus  insequentibus  die¬ 
bus  faustiora  quodammodo  evadebant,  dolores 
disparebant,  item  meteorismus.  Viro  Gl.  investi¬ 
gante  originem  hujus  Enteritidis ,  magnae  er¬ 
rores  in  diaeta  iterum  detegebantur.  Mater  enim, 
non  obstante  cura  diligenti,  difficillimae  diges¬ 
tionis  cibos  attulerat;  non  vero  licuit,  an  unica 
haec  esset  causa  symptomatum.  Emulsio  conti¬ 
nuabatur  addita  uncia  una  aquae  naphae  propter 
auctam  nervorum  sensibilitatem. 

Die  21  et  22  Jan.  in  eodem  statu,  sed  quo¬ 
dammodo  meliore  versabatur. 

Die  23  mane  jam  Vir.  Clar.  advocabatur. 
Versabatur  in  statu  vere  apoplectico,  oculi  rubro 
colore  injecti,  caput  tumidum,  somnus  sterto- 
rosus,  respiratio  oppressa,  pulsus  velox,  extre¬ 
mitates  fere  paralyticae ,  virium  conditio  plane 
exhausta,  6  hirudines  capiti  apponebantur.  Vesi- 
catoria  suris  et  sinapismi  pedibus.  Nec  aliquid 
assumere  neque  deligatio  renovari  poterat.  Mater 
denuo  indigestibilia  attulerat  et  dederat.  Qua¬ 
propter  ei  aditus  interdicebatur.  Abdomen  ite¬ 
rum  dolebat. 

Die  24  m.  Jan.  Eadem  ejus  conditio:  vide¬ 
batur  moriens,  tamen  4  hirudines  denuo  capiti 
apponebantur;  quo  facto,  postridie  reviviscere 
coepit :  surrexit  e  lecto  vulnusque  deligari  po¬ 
tuit.  Revera  melior  apparebat;  sed  tamen  abs¬ 
que  spe  27  m.  Jan.  insultus  adfuit  epilepticus. 
Vulnus  non  valde  malam  conditionem  referebat. 
Matri  aditus  rursus  concedebatur,  sed  praesente 
custode.  Semi  delirans,  semi  soporosa  langues¬ 
cere  pergebat,  donec  nocte  ultimi  Januarii  statu 
apoplectico  moreretur  in  spem  melioris  vitae. 

SECTIO  CADAVERIS. 


Multa  variaque  symptomata,  quorum  durante 
morbo  nobis  observandorum  occasio  data  fuit, 
nostram  exspectationem  valde  excitaverant,  ad 
illa,  quae  in  cadavere  dissecto  essent  reperienda. 
Haecce  sectio  tamen  inexspectatas  desorganisa- 
tiones  nos  docuit.  Antequam  vero  ad  ipsam  des¬ 
cribendam  transeam,  breviter  enarrare  mihi  pro¬ 
posui  ,  qualis  esset  conditio  vulneris  in  capite 
statim  post  aegrae  mortem. 

Superficies  externa  cranii  referebat  superficiem, 
necrosi  affectam,  ab  omni  parte  nudam,  dum 
integumenta  communia,  partim  scalpello,  partim 
gangraena  vel  sphacelo,  jam  dudum  deperdita 
erant.  Formam  ostendebat  pars  denudata  qua¬ 
dranguli  irregularis  cum  marginibus  inaequaliter 
incisis,  vel  potius  dentatis.  Maxima  ossis  pars 

jam  externa  lamella  diploes  erat  orbata,  dum  hic 
suppuratio  et  granulatio  essent  subortae.  Ab  una 
tamen  anteriori  ossis  parte  adhuc  supermanebat 
lamella  externa,  cujus  latitudo  erat  4  et  longi¬ 
tudo  2  vel  3  centimetrorum ,  dum  tota  pars  cranii 
denudata  longitudinem  12  et  latitudinem  8  vel 
10  centimetrorum  haberet.  Juxta  partem  super¬ 
stitem  lamellae  superioris  reperiebatur  pars  cra¬ 
nii,  nigro  colore  tincta,  pro  parte  dissoluta, 
remanendam  ejusdem  lamellae  constituens. 

Quod  attinet  ad  encephali  conditionem,  aperto 
cranio,  apparuit,  duram  meningem  huic  firmiter 
adhaerere ,  praesertim  parti  sinistrae  posteriori , 
quo  loco  superficies  cranii  interna  digitis  sen¬ 
tientibus  aspera  videbatur.  Arachnoidea  ibi  loci 
valde  erat  incrassata  et  non  amplius  diaphana , 
quin  etiam  exsudatione  floccosa  filiformi  obsita. 
Ipsius  cerebri  consistentia  normalis,  non  praeter 
solitam  rationem  sanguine  repleta.  Memorabile 
autem  est,  in  lobulo  superiori  posteriori  cerebri , 
immediate  sub  ejus  superficie ,  inventum  esse  satis 
notabile  tuberculum,  triangulare,  sive  potius  tri— 
lobulare,  cujus  diameter  longitudinalis  erat  3  cen- 
trimetrorum,  latitudinalis  2  centimetrorum.  Vera 

cystide  ab  ipsius  cerebri  substantia  separatum 
tenebatur;  color  tuberculi  paululum  profundior 
erat,  quam  substantiae  griseae  cerebri,  consis¬ 
tentia  aliquantulum  erat  tenacior.  Vasorum  ves¬ 
tigia  manifesta  in  eo  reperiri  non  potuerunt. 

Reliquam  cadaveris  dissectionem  ita  institui, 
ut  primo  aperirem  thoracis  cavitatem,  et  quidein 
tali  ratione  ut  integra  manerent  omnia  abdominis 
integumenta.  Aperto  thorace  scalpellum  intra 
lamellam  costalem  et  pulmonalem  pleurae  sinis¬ 
trae  introducens,  eam  repletam  inveni  unciis  qua- 
tuor  seri  -  albuminoso  -  sanguinolenti ;  pariter  in 
pleura  dextra  uncia  una  seri  ejusdem  qualitatis 
fuit  effusa.  Pulmonis  sinistri  peripheria  mira  ra¬ 
tione  striis  albis  erat  obsita,  quae  tales  inter  se 
ramificationes  inibant,  ut  primo  momento  eas 
tamquam  vasa  lymphatica  salutares,  sed  ulteriori 
investigatione  ope  injectionis  artificialis  certior 
factus  sum,  nihil  aliud  esse,  nisi  vasa  sanguifera, 
quorum  parietes  ita  incrassati  erant,  ut  lumen 
vix  tubo  tenuissimo  pateret.  Forsan  antea  ad¬ 
fuerat  inflammatio  pleurae  pulmonalis;  caeterum 
parenchyma  utriusque  pulmonis  nullo  modo  a 
sanitatis  norma  recessisse  videbatur. 

Deinde,  pericardio  et  corde  dissectis,  in  priori 
non  memorabilem  seri  quantitatem  deteximus,  al¬ 
terum  sanum  erat,  si  fortasse  excipias  duos  po¬ 
lypos  in  utroque  ventriculo  inventos. 

Quum  sic  contenta  thoracis  essent  investigata, 
transivi  ad  abdomen  dissecandum,  quo  aperto, 
statim  conspectui  sese  obtulit  ascaris  lumbricoides 
mortuus,  locum  occupans  inter  ventriculum  et 
hepar,  unde  statim  conclusi,  intestinum  uno  alte- 
rove  loco  fuisse  perforatum ,  quam  conclusionem 
adhuc  confirmari  credidi,  quia  simul  inveni  in 
abdominis  cavo  effusionem  seri  flavi,  foecalem 
odorem  spargentis,  ad  quantitatem  unciarum  64 , 
quod  serum ,  in  vase  collectum,  paulo  post  sedi¬ 
mentum  deposuit ,  multum  conveniens  cum  alvo 
liquida  minus  profunde  colorata;  attamen  nulla 
ciborum  vestigia  in  illo  inveni ,  nisi  quosdam 
flocculos ,  forsan  derivandos  a  fibris  radicis  Schor- 
zonerae,  paulo  ante  mortem  assumptae. 

Omentum  et  peritonaeum  aliquantulum  san¬ 
guine  oppleta  inveni.  Tamen  nimis  temere  ex 
hoc  symptomate  ad  peritonitidem  et  epiploiti- 
dem  concluderes;  nam  rubedo  partium,  post  mor¬ 
tem  reperta,  saepe  nihil  aliud  indicat,  nisi  con- 

gestionem,  et  insuper  res  nota  est,  post  mortem 
partem  colorantem  facile  a  caeteris  sanguinem 
constituentibus  partibus  separari.  Rubedo  liaecce 
facile  abluendo  evanescebat. 

Peripherica  hepatis  pars  lobi  sinistri  emollita 
videbatur,  nam  duobus  vel  tribus  locis  non  gla¬ 
brum  illum  adspectum,  quem  solet,  referebat, 
et  simul  facile  sub  digitis  friabilis  erat. 

Vesicula  fellea  normalis  erat ,  felle  spissiore 
repleta,  cujus  exitus,  quamquam  non  impeditus, 
tamen  non  facile  perfici  videbatur. 

Lien  sanus  erat,  forsan  paulo  major,  quam 
vulgo  solet. 

Glandulas  mesaraicas  coloris  grisei  ubique  in¬ 
duratas,  incrassatasque  reperi. 

Deinceps  mihi  tractum  intestinalem  prudenter 
perscrutanti,  pharynx,  oesophagus  et  ventriculus 
sani  apparuerunt;  sed  duodenum  duobus  locis, 
satis  magnis  perforatum  erat ;  et  quidem  ejus 
paries  postica,  quae  columnam  vertebralem  re¬ 
spicit,  ita  erat  arrosa  et  perforata,  ut  ibi  quidem 
nulla  genuinae  inflammationis  indicia  adessent, 
sed  margines  perforationis  adspectum  nodosum 
incrassatum,  verum  carcinomatosum  referrent,  si- 


21 


mulque  glandulae  mesentericae ,  hanc  ulcerationem 
proxime  adsidentes,  yalde  erant  induratae  et  in¬ 
crassatae.  Praeter  hanc  memorabilem  perfora¬ 
tionem  nullas  alias  anomalias  in  tractu  intestinali 
inveni,  nisi  membranam  mucosam  duobus  locis 
in  intestino  jejuno  ulceratam.  Faeces,  quae  in 
intestino  recto  continebantur,  ejusdem  coloris  erant 
ac  serum,  ex  abdominis  cavo  collectum. 

Pancreas  sanum  videbatur.  Ad  latus  sinistrum 
renis  sinistri  singularem  detexi  excrescentiam , 
consistendae  fibroso-cartilagineae ;  descissi  renis 
structura  intacta  apparuit,  et  hocce  corpus  magis 
cohaerere  videbatur  cum  parte  renis  corticali, 
quam  quidem  ex  ejus  parte  medullari  provenire. 
Caeterum  systema  uropoieticum  et  genitale  nulla 
labe  affecta  mihi  apparuit. 

Sic  etiam  nervus  sympathicus  et  medulla  spi¬ 
nalis  una  cum  ejus  involucris  conditionem  prorsus 
sanam  indicabant. 

Enumeratis  illis,  quae  durante  vita  acciderunt, 
nec  non  quae  post  mortem  reperta  sunt,  haud 
ineptum  mihi  visum  est,  ut  in  formam  epicriseos 
quaedam  redigerem,  quae  mihi  in  casu  exposito 
maxime  memorabilia  occurrebant;  et  ut,  quan- 
tumpote ,  morbi  explicarem  aetiologiam ,  sympto- 
matologiam,  complicationes  et  curandi  rationem, 

§  1. 

De  sede  vitii  nostri. 

Sedes  in  casu  memorato  ab  anthrace  occupata, 
attentione  haud  indigna  videtur;  valde  enim  sin¬ 
gulare  est,  anthraces  capitis  partem  capillatam 
afficere,  quod  a  Viro  Clarissimo  Suerman  num- 
quam  antea,  uti  in  observatione  jam  memoravi, 
observatum  fuit.  Sic  etiam  inter  auctores,  qui 

de  hoc  vitio  scripserunt,  negat  doct.  von  Wal- 
ther  (1)  unquam  tale  quid,  in  palma  manus, 
planta  pedis ,  neque  in  parte  capitis  capillata 
observatum  fuisse ,  qua  in  re  tamen  consentientem 
non  habet  Rustium,  monentem,  nulla  corporis 
loca  ab  hoc  malo  excludi  (2). 

In  nostra  aegrotante  ambo  alii  anthraces  loca 
magis  solita  occupaverunt,  altero  obsidente  nu¬ 
cham,  partem  posteriorem  regionis  subaxillaris  al¬ 
tero,  ubi  in  febre  pestilentiali  anthraces,  sed 
longe  maligniores  saepe  observari  solent.  Loca, 
quae  vulgo  anthracibus  sedem  praebent,  sunt,  uti 
affirmant  Chelius  (3),  von  Walther  (4), 
Rust  (5)  aliique  in  aite  chirurgica  praeclari 
viri ,  inter  scapulas ,  ad  nucham ,  dorsum ,  clunes , 
extremitates;  etiam  anthraces  observati  sunt  in 
oculis ,  ubi  tamen  plerumque  conjunctivam  et 
scleroticam  occupant,  rarius  corneam  afficere  so~ 

(1)  Handworterbuch  der  gesammten  Chirurgie  und  Augenheil- 
kunde,  von  Walther,  Jaeger  und  Radius.  II  B.  pag.  217. 

(2)  Handbuch  der  Chirurgie.  III  B.  p.  680. 

(3)  Leerboek  der  Heelkunde  van  M.  J.  Chelius,  vertaald  door 
Pool.  R  D.  le.  St.  p.  104. 

(4)  1.  c. 

(5)  Rust,  Handb.  der  Chir.  III  B.  pag.  642, 

lent,  nonnumquam  ipsas  obsident  palpebras.  Si 
in  collo  observantur,  prouti  aliquando  fit,  mag¬ 
nas  in  hoc  casu  adferre  solent  molestias,  tra¬ 
cheam  premendo,  unde  respiratio  valde  laedi  sponte 
patet.  Ad  maxillam  inferiorem  nuper  anthracem 
insignem  se  observasse  mecum  humaniter  com¬ 
municavit  Cl.  Promotor.  Sese  extendebat  ab  una 
parte  a  mento  ad  labium  inferius,  ab  altera  ad 
laryngem  usque. 

Conveniunt  in  genere  auctores,  declarantes,  hocce 
malum  fere  semper  ad  corporis  partem  posterio¬ 
rem  et  ad  extremitates  erumpere.  Quare  hoc  ita 
fiat,  non  facile  explicari  posse  mihi  videtur. 
Observaverunt  arte  periti ,  omnia  ulcera  atonica , 
quibuscum  aliqua  ratione  anthraces  comparare 
possumus,  potius  corporis  partem  posteriorem  et 
extremitates  seligere,  quaerunt  causam  in  energia 
dificiente  et  reactione  minore  in  hisce  corporis 
regionibus. 

$  2. 

De  causis. 


Nobis  cogitantibus  de  causis  hujus  affectionis  7 

haud  a  mente  alienum  visum  est,  anthracem  nihil 
aliud  esse ,  quam  reflexum  conditionis  morbosae 
internae.  Ad  hanc  enim  praedisponunt  omnia 
illa,  quae  sanguificationem  et  humorum  crasin 
corrumpere  valent;  uti  enumerantur:  paupertas, 
cohabitatio  multorum  hominum  in  locis  depressis, 
humidisque,  imprimis  immundities,  assumptio  ci¬ 
borum  vel  potuum  corruptivorum ;  abusus  potuum 
spirituosorum ,  qui  systema  venae  portarum  mor¬ 
bose  afficiendo,  sanguificationem  alterat;  exer¬ 
citationes  corporis  immodicae,  uti  cursus  conti¬ 
nuatus  durante  valido  calore  aestivo ,  sive  tem¬ 
pore  calido-humido.  Huc  etiam  animi  pathemata 
deprimentia  pertinent,  nam  integritas  vis  nerveae 
omnino  postulari  constat,  ad  bonam  instituendam 
sanguinis  mixtionem.  His  denique  accedunt  scro- 
phulosis,  arthritis,  syphilis,  abusus  mercurialium 
et  haemorrhoides  suppressae  aut  alia  ratione  or¬ 
ganismum  afficientes. 

Si  dyscrasiae,  talibus  causis  ortae,  levis  oc¬ 
casio  accedat ,  facile  anthracem  erumpere  intelli- 
gitur.  Talem  occasionem  praebent  et  saburra 
primarum  viarum  rancida,  vel  alia  ratione  pec¬ 
cans,  et  perspiratio  cutanea,  uno  momento  sup- 

pressa.  Chelius  etiam  putat,  anthraces  saepe 

i* 

esse  considerandos,  tamquam  effectus  metastaseos 
alicujus  dyscrasiae  (1). 

Reputatis  illis,  quae  cum  nostra  aegra  ante 
anthracis  evolutionem  acciderunt,  statim  apparet, 
causas  in  promptu  esse  ,  quae  ansam  praebuerunt 
ad  ejus  conditionem  infelicem  constituendam.  In 
observatione  legimus ,  ejus  matrem  esse  vetulam 
constitutionis  cachecticae  •  haereditas  idcirco  inter 
causas  praedisponentes  ejus  conditionis  cachecticae 
dyscrasicae  enumerari  debet. 

Vitae  conditio  ,  quam  degere  coacta  erat , 
etiam  minus  fausta  fuit  *  nam  semper,  per  totam 
fere  vitam,  oppressa  fuit  dirissima  paupertate, 
ideoque  etiam  hujus  sequelis,  quae  inprimis  sunt 
victus  minus  idoneus  et  vestimentorum  immun¬ 
dities,  unde  cutis  cultura  prorsus  fuerit  neglecta. 
Porro  per  longum  tempus  vagata  est  per  maximam 
Europae  partem  orientali  borealem,  imprimis  per 
Poloniam,  ubi  iterum  dispositionem  acquisivit 
ex  cutis  illa  neglecta  cultura  et  immunditie ,  uti 
intelligi  potest  ex  morbis  cutaneis,  ibi  fere  ende- 


(1)  Chelius,  1.  c.  p.  105. 

micis.  Hisce  subinde  accessit  animus  variis  solli 
citudinibus  et  curis  ad  vicium  necessarium  quae¬ 
rendum  omnino  depressus;  quibus  omnibus  causis 
concurrentibus  erasis  humorum  ita  corrupta  et 
mutata  evasit,  ut  in  duodeno,  uti  ex  ipsa  cada¬ 
veris  sectione  patuit,  scirrhus  excrescere,  qui  ipse 
effectus  dyscrasiae,  rursus  novam  exhibuit  cau¬ 
sam  ad  humores  ulterius  degenerandos,  et  ad 
dyscrasiam  maligniorem  producendam,  quae  infau¬ 
stissima  conditio,  accedentibus  erroribus  in  diaeta, 
quibus  indulgendis  patiens  nostra,  uti  ex  ulte¬ 
riori  observatione  docuimus ,  valde  erat  pro¬ 
pensa,  anthracibus  passim  gignendis  se  aperuit. 

Forsan  aliquis  admoveat,  nos  nullo  jure  suppo¬ 
suisse  praeexistendam  scirrhi  duodeni,  ante  ortum 
anthracis  in  capite  siti,  sed  rem  nobis  ita  pro¬ 
babilem  videri ,  propter  sequentes  causas  opina¬ 
mur.  Scirrhi  enim ,  uti  convenit  inter  auctores , 
per  longum  temporis  spatium  latentes  manere 
possunt,  nullis  distincte  pronunciatis  symptoma¬ 
tibus  sese  declarantes ,  donec  scirrhus  in  carci¬ 
noma  abire  incipiat.  Ex  affectionibus  abdomina¬ 
libus,  quae  per  totum  morbi  decursum ,  uti  etiam 
ante  anthracis  eruptionem,  exstiterant,  concludere 


28 


audemus ,  scirrhum  jam  tunc  tractum  intestinalem 
praedisposuisse  ad  hanc  morbosam  suscipiendam 
conditionem,  quia  nullae  aliae  explicationes  de 
ortu  hujus  status  irritati  inveniri  poterant.  In¬ 
super  non  probabile  est,  scirrhum,  si  post  anthracis 
evolutionem  natus  fuisset,  tam  celeriter  incre¬ 
visse,  ut  tam  brevi  tempore  in  carcinoma  apertum 
transiret,  quale  carcinoma  apertum  revera  tem¬ 
pore  mortis  ita  fuit  evolutum,  ut  totum  intes¬ 
tinum  ibi  perforatum  inveniretur.  Opinio,  quam 
emittere  conatus  sum,  anthracem  esse  reflexum 
conditionis  morbosae  internae,  eo  magis  confir¬ 
mari  videtur,  quia  non  unicus,  solitarius  adfuerit 
anthrax,  sed  tres  ita  sibi  successissent,  ut,  altero 
aperto  et  in  suppurationem  abeunte ,  alter  tantum 
appareret  et  evolveretur. 

Causa  proxima  anthracis  secundum  opinionem 
virorum  clarr.  von  Walther  (1),  Bo  yer  (1 2 3)> 
M  a  r  j  o  1  i  n  (3)  sita  est  in  inflammatione  gangraenes- 
eente  telae  cellulosae  subcutaneae  et  glandularum 

(1)  Von  Walther,  1.  c.  pag.  218. 

(2)  Boyer,  Traite  des  maladies  chirurgicales  et  des  operations 
qui  leur  conviennent.  Tom.  II.  p.  54. 

(3)  Marjolin,  Cours  de  Pathologie  Cliirurgicale  passim. 

sebacearum,  quae  ulteriores,  uti  confirmant  R i ch- 
ter  (1),  Rust  (2)  et  Betschler  (3),  maximas 
agerent  partes.  Gendrin  (4)  rem  sequenti  ra¬ 
tione  explicat,  dicendo:  ccLes  anthrax  et  les  fu- 
roncles  constituent  les  inflammations  inter-areo- 
laires  du  derme.  Nous  designons  ainsi  ces  phleg- 
masies ,  parce  qu’elles  ont  leur  siege  dans  le  tissu 
cellulaire  et  les  vaisseaux  vasculaires  qui  rem- 
plissent  les  areoles  de  la  peau,  elles  s’etendent 
ensuite  souvent  jusqu’au  tissu  cellulare  sous-cu- 

tane.  Cette  phlegmasie  produit  un  veritable  corps 

* 

pseudo-membraneux ,  qui  constitue  le  bourbillon. » 
et  (dl  se  forme  dans  les  anthrax  une  multitude 
de  bourbillons  non  seulement  dans  les  areoles  du 
derme,  mais  aussi  dans  le  tissu  cellulaire  sous- 
cutane.  x> 


(1)  A.  G.  Richter,  Anfangsgriinde  der  Wundarzneykunde.  B.  I. 
pag.  132. 

(2)  Rust,  1.  c.  p.  677. 

(3)  Handworterbuch  der  gesammten  Chirurgie  und  Augenheil- 
kunde,  von  Walt h er,  Jaeger  und  Radius.  B.  If.  p.  218. 

(4)  Histoire  anatomique  des  inflammations.  Tom.  I.  p.  447, 
448,  449. 

$  3. 

De  symptomatibus  et  decursu . 

Si  attendimus  ad  symptomata  et  decursum 
singulorum  anthracum,  in  observatione  memora¬ 
torum  ,  statim  apparet ,  unumquemque  non  pror¬ 
sus  eandem  secutum  fuisse  normam.  Sine  dubio 
anthrax  maximi  momenti  erat  ille ,  qui  caput  oc¬ 
cupabat  ,  maxime  autem  impediebamur ,  quo  minus 
hunc  per  omnia  sua  stadia  observaremus,  nam 
eo  tempore ,  quo  nostra  aegra  artis  auxilium  quae¬ 
rere  coepit,  eum  jam  per  aliquod  tempus  $e- 
cum  tulerat,  et  inflammatio  in  gangraenam  jam 
transierat.  Cutis,  vitium  tegens,  sphacelo  cor¬ 
repta  erat,  referens  colorem  nigrum,  nec  non 
tenacitatem  et  adspectum  coreaceum.  Apeita  hac 
eschara  certiores  facti  sumus,  gangraenam  jam  ad 
omnia  latera  suas  extendisse  destructiones*,  quum 
cutis,  tela  cellularis,  galea  aponeurotica  et  pe¬ 
ricranium  ,  in  unam  massam  homogeneam ,  gan¬ 
graenosam  omnia  jam  essent  mutata.  Malum  enim 
ea  ratione  proserpsit,  ut  inflammatio  gangrae- 
nescens ,  quae  secundum  auctores ,  quos  supra 
enumeravimus,  in  corii  glandulis  sebaceis  inci— 

pere  solet,  sese  primo  telae  cellulosae  subjacenti, 
tunc  galeae  aponeuroticae  et  tandem  pericranio 
communicaret ,  sub  quo  morbose  affecto  ichor 
effundebatur ,  quo  ab  osse  cranii  separabatur,  qui 
ichor,  propter  crustam  coreaceam  tenacissimam, 
ab  omni  exitu  exclusus,  cranium  premendo  et 
morbose  irritando  carie  et  necrosi  affecit.  Aperto 
anthrace  multum  ichoris  tenuissimi,  odorem  pe¬ 
culiarem  spargentis,  effluxit,  craniumque  denu¬ 
datum  oculis  apparuit  pluribus  locis  carie  et  ne¬ 
crosi  valde  corrosum ,  ita  quidem  ut  variis  punctis 
destructa  superficie  cranii ,  ipsa  diploe  a  solito 
tegmine  orbata  esset,  uti  intelligi  potuit  ex  pul¬ 
satione  ,  quam  ad  suturam  sagittalem  observa¬ 
vimus,  orta  ex  vasculorum  minimorum  diploes, 
valde  irritatorum,  pulsationibus.  Errares  enim  cre¬ 
dendo,  hoc  symptoma  sequelam  esse  pulsationis 
ipsius  cerebri,  quae  nulla  ratione  percipi  possit, 
nisi  pus  vel  serum  supra  duram  meningem  effu¬ 
sum  ,  et  internam  cranii  tabulam  simul  affectam 
contendas,  quod  tamen  non  probabile  videtur, 
quia  tunc  nempe  sexto  die  post  operationem 
quum  hoc  symptoma  observabatur,  nulla  aderant 
indicia  pressionis  cerebri,  uti  sopor,  convulsiones 

et  pupillae  dilatatae,  neque  etiam  tuto  creden¬ 
dum  est,  tabulam  internam  jam  fuisse  arrosam, 
quippe  quam  post  mortem  parum  affectam  in¬ 
venimus. 

Quae  cum  ita  esset  conditio  cranii  post  opera¬ 
tionem  ,  nisus  ab  operosa  natura  institutus  inser¬ 
viebat,  ad  partem  cranii  a  pericranio  orbati  emor¬ 
tuam  removendam ,  qualem  processum  fieri  ex¬ 
plicat  Hildebrand  (1),  hisce  verbis:  ccNachdem 
ein  Knochen  von  seiner  Knochenhaut  entbloszt 
worden  ist,  stirbt  die  oberste  diinne  Lage  des 
Knochens  haufig  ab.  Es  bildet  sich  zwischen  ihr 
und  der  tiefer  gelegenen  lebendig  gebliebenen 
Lage  des  Knochens  eine  rothe ,  an  Blutgefaszen 
reiche  Haut,  und  die  abgestorbene  auszerste  Lage 
wird  in  der  Gestalt  eines  Knochenblatts  losge- 
stoszen  (Exfoliation  des  Knochens). » 

Hujus  exfoliationis  processus  in  nostro  casu  lente 
perficiebatur ,  ulceratio  per  totum  morbi  spatium 
in  eodem  fere  statu  permansit,  odorem  omnino 
ingratum  spargere  perrexit.  Granulatio  coloris 
minus  laeti  lente  procedens  indicabat  ulceris  con- 


(1)  Anatomie  des  Menschcn.  Tom.  I.  p.  353. 

ditionem  valde  asthenicam,  margines  laxae  de¬ 
hiscebant  et ,  ichore  collecto,  inferiora  versus  de¬ 
pressae  in  dies  magis  magisque  recedebant,  unde 
pars  cranii  semper  major  denudabatur.  Ossis  ex¬ 
foliatio  jam  quidem  inceperat,  sed  lento  tramite 
procedebat ;  una  tantum  satis  notabilis  cranii  pars 
granulationis  ope  exfoliabatur ,  sed  majorem 
cranii  partem  necrosi  affectam  expellere ,  na¬ 
tura  prostrata  recusabat ,  cujus  intentiones  prae¬ 
terea  turbari  vidimus  erroribus  in  diaeta  et  variis 
conditionibus  insuper  accedentibus ,  de  quibus  infra 
monendum  erit.  Quanta  ulcerationis  dyscrasica 
fuerit  conditio,  inde  quoque  efficere  licet,  quod 
paucis  diebus  ante  mortem  cranium  uno  loco 
nigrescebat,  et  sic  humorum  dissolutionem  in¬ 
dicabat. 

Reliqui  duo  anthraces ,  quorum  unus  ad  nu¬ 
cham,  alter  sub  axillis  sedem  elegerat,  medio  mense 
Octobris  evolvebantur,  initio  nihil  referentes,  nisi 
tumorem  rotundum,  mobilem,  simulantes  glan¬ 
dulas  lymphaticas  induratas ,  sed  sensim  sen- 
simque  characterem  anlhracicum  assumentes,  co¬ 
lorem  violaceum  profunde  coloratum  usurpantes, 
accedentibus  doloribus  fere  intolerabilibus.  De- 

nique  crustis  nigrescentibus  tecti  sunt ,  quibus 
descissis  apertisque ,  ichor  sub  his  collectus  ef¬ 
fluxit  ,  cujus  naturam  in  bonum  laudabile  pus , 
adhibitis  topicis  stimulantibus,  mutari  curavi¬ 
mus.  Decursus  anthracis  sub  axillis  celerior  fuit, 
quam  ad  nucham ,  nam  ille  mense  Decembris 
jam  sanatus  erat,  quo  tempore  hic  modo  evolvi 
coeperat,  qui,  valde  tarde  decurrens,  tempore 
mortis  ichorem  adhuc  fundebat  et  adspectum 
ingratum  gangraenosum  exhibebat. 

Talia  in  casu  a  nobis  observato  fuerunt  an¬ 
thracum  symptomata  et  decursus.  A  variis  auc¬ 
toribus  uti  Rust  (1) ,  v o n  Wa  1 1  h  e  r  (2), 
aliisque  sequenti  ratione  eorum  symptomata  et 
decursus  describi  solent.  Distinguunt  inter  sym¬ 
ptomata  topica,  sive  localia  et  inter  symptomata 
universalia :  quoad  symptomata  localia ,  vitium 
incipit  tumore  parvo  coniformi,  furunculo  com¬ 
muni  haud  dissimili,  qui  tumor  cite,  in  extern- 

4 

sionem,  duritiem,  ruborem  et  dolorem  increscit. 
Partes  proxime  adjacentes  tenduntur ,  urent  et 
vehementer  dolere  incipiunt.  Prouti  in  erythe- 


(1)  L.  c.  (2)  L.  c. 

matis  inflammatione  gangraenescente  telae  cellu¬ 
losae,  sic  etiam  hic  morbus  sub  doloribus  fere 
intolerabilibus,  qui  vulgo  comparantur  cum  sensu 
carbonis  ardentis,  cuti  impositi,  proserpit  e  situ 
profundiore  ad  cutis  superficiem ,  dum  eodem 
tempore  partes  inferius  sitas  attingat,  ubi  telam 
cellulosam  destruit  et  serius  vasa  et  musculos 
denudat.  Quocunque  autem  modo  tumor  variis 
rationibus,  saepe  ad  valde  magnam  peripheriain, 
extendatur,  tamen  semper  asservare  solet  suam  for¬ 
mam  rotundam,  et  tactu  urens  et  durus  apparet. 
Color ,  totam  seriem  colorum  percurrens ,  initio  est 
ruberrimus,  tunc  violaceus,  postea  profunde  coe¬ 
ruleus,  deinde  cinereus  et  tandem  prorsus  niger, 
atque,  propter  cutim  valde  tensam,  certum  os¬ 
tendit  splendorem;  citius  seriusve  in  apice  tu¬ 
moris  inopinatim  nascuntur  phlyctaenae  variae 
magnitudinis.  Hae  tamen  non  ex  sola  epidermidis 
a  corio  separatione  oriuntur,  nam,  ruptis  aper- 
tisve  hisce  phlyc laenis,  corium  simul  metamor¬ 
phosi  gangraenescente  affectum  invenitur ,  propter 
malum,  ab  interioribus  ad  exteriora  proserpens, 
et  non,  uti  in  pustula  maligna  fieri  solet,  ab  ex¬ 
terioribus  ad  interiora.  Hinc  proveniunt  forami- 

nula ,  e  quibus ,  cribrae  ad  instar ,  ichor  foetidus , 
sanguine  nigro  et  flocculis  gangraenescentibus 
intermixtis  emanat.  Haud  raro  et  inprimis  in  ca¬ 
sibus  valde  malignis  erumpit  peculiare  quoddam 
exanthema  in  tumoris  viciniis.  Remotis  partibus 
gangraenescentibus  supermanet ulcus,  quod  saepe, 
recta  instituta  curatione,  citius  seriusve  bonum 
sibi  comparat  adspectum. 

Licet  carbunculus  simplex  in  gangraenam  hu- 
midam  facile  abeat,  saepe 'tamen  ante  creationem 
aperturarum  visibilium  in  cute  locum  obtinet 
escharae  cujusdam  formatio  in  apice  tumoris,  quae 
tunc  comparari  solet  cum  mummificatione  in  gan¬ 
graena  sicca,  post  cujus  remotionem,  vel  artifi¬ 
cialem  vel  spontaneam,  tela  cellulosa  una  cum 
ichore  effluit  vel  fasciis  tegentibus  adhaeret.  In 
fundo  ulceris  profundioris  superstitis  haud  raro 
tendines,  musculi  et  vasa  majora  conspectui 
nuda  apparent. 

Quod  ad  symptomata  universalia  attinet,  so¬ 
lummodo  quando  anthrax  minoris  sit  momenti , 
furunculo  magis  similis ,  ambitu  minori  et  non 
organo  nobiliori  proxime  assideat,  minores  edit 
effectus  in  toto  organismo ;  vehementiores  semper 

comitantur,  motu  febrili  magis  minusve  notabili, 
qui  una  cum  affectione  locali  increscit  et  iterum 
decrescit.  Haec  febris  invadit  cum  magna  aegri 
anxietate ,  faciei  pallore ,  saepe  cum  lypothymiis , 
vomitu,  collapsu  universali,  urina  pallida,  tenui, 
cruda,  pulsu  tremulo,  debili  et  tandem  charac¬ 
terem  sibi  comparat  nervoso-putridum.  Fere  sem- 
per  signa  gastricismi  adsunt.  Anthracis  duratio 
et  decursus  nulla  certa  ratione  definiri  possunt; 
multum  hac  in  re  efficiunt  ejus  causae  et  cura 
magis  minusve  rationalis  instituta.  Veruntamen 
semper  decursum  tardiorem  sequi  solent. 

Anthraces,  qui  a  Gl.  Larr  ey ,  quum  castra  du¬ 
cis  Napoleontis  Buonapartis  in  expeditione  Aegyp¬ 
tiaca  sequeretur ,  tamquam  pestis  symptomata  de¬ 
scripti  sunt,  a  modo  citatis  distinguebantur  de¬ 
cursu  celeriore ,  natura  maligniore  et  contagione 
specifica  (1). 

Varia  nomina  a  variis  scriptoribus  huic  vi¬ 
tio  tribui  solet,  uti  Anthrax  a  Graeca  voce 
av#Qu%,  Anthracophlyctus,  Abcessus  gangraeno- 


(1)  La  rrev,  Memoires  de  Chirurgie  militaire  et  campagnes.  Tom.  I. 
pag.  316  et  seqq. 

sus 9  Carbo,  Furunculus  gangraenosus,  Furunculus 
malignus,  Pruna,  Negenoog,  Charbon,  Brand- 
beule,  Brandgeschwar,  Brandige  Eitergeschwiir , 
CarfunkeF 

§  4. 


De  morbi  nostri  complicatione . 


Descriptis  symptomatibus  et  decursu  anthra¬ 
cum,  nobis  supersunt  varia  quaedam  symptomata, 
etiam  quantum  fieri  possit,  explicatu,  quae  nisi 
sectio  cadaveris  aliquid  lucis  praebuisset,  haud 
facile  intelligenda  forent. 

Nonnulla  symptomata,  durante  vita  visa,  indica¬ 
bant  affectionem  abdominalem,  alia  magis  refere¬ 
bant  indicia  encephali  affectionis.  Gravis  profecto 
est  quaestio,  utrum  ambo,  et  affectio  cerebri  et  ab¬ 
dominis,  esset  idiopathica,  vel  utrum  una  ex  altera 
proveniret  et  sympathica  esset?  Priorem  senten¬ 
tiam  nostram  agnoscimus.  Si  colligimus  omnia,  quae 
morbo  durante  et  post  mortem  reperta  sunt  tres 
reperemus  fontes,  e  quibus  omnia  mala  profecta 
fuisse  videntur,  nempe  1°  ex  tuberculoin  cerebro, 
2°  ex  scirrho  duodeni,  3°  ex  ipsius  anthracis  ef¬ 
fectibus.  De  singulis  videamus. 

1°.  D.  15  m.  Novembris,  symptomata  accide¬ 
rant  meningitidis,  uti  cephalalgia ,  carotides  pul¬ 
santes,  conjunctiva  injecta,  sitis  cum  febre  con¬ 
tinuo  remittente,  digestio  erat  laesa,  urina  parca, 
cruda,  sanguinis  detractio  topica  multum  leva¬ 
minis  attulit ;  haec  durante  vita.  Post  mortem 
vero  autopsia  instituta ,  invenimus  duram  me- 
ningem  cranio  adhaerentem ,  arachnoideam  incras¬ 
satam  et  tuberculum  lobulum  sinistrum  posteriorem 
occupans,  quae  omnia  satis  probare  videntur  af¬ 
fectionem  idiopathicam  fuisse. 

Quod  si  de  causis  hujus  morbi  complicationis 
cogitemus ,  causa  praedisponens  nobis  videtur  re¬ 
quirenda  esse  in  tuberculo  cerebri,  nam  proba¬ 
bilius  est,  hoc  jam  ante  anthracis  formationem 
exstitisse,  neque  e  contrario  ex  hoc  profluxisse, 
in  cujus  rei  explicatione  opinionem  secutus  sum 
Clar.  Andral,  monentis  (1):  ccLes  tubercules  des 
centres  nerveux  se  developpent  dans  Fimmense 
majorite  des  cas,  independamment  des  causes  ex- 
terieures  irritantes.  Iis  se  developpent  lentement, 
sourdement,  sans  aucune  influcnce  exterieure.  On 


(1)  Pathologie  interne,  pag.  343. 

ne  peut  attribuer  leur  production  qu’a  une  per- 
version  des  fonctions  de  nutrition  et  de  secretion.» 
Insuper  propter  ejus  magnitudinem  satis  nota¬ 
bilem  quoque  non  probabile  est ,  tuberculum  nos¬ 
trum,  quorum  alioquin  decursum  tardum  esse 
constat,  tam  celeriter  increvisse ,  ut  non  ante  an¬ 
thracem  exstiterit ,  sed  ex  irritatione ,  ab  hocce 
capiti  allata,  provenerit. 

Haec  opinio  de  praeexistentia  tuberculi  con¬ 
firmatur  observatione;  testantur  enim  fere  omnes, 
qui  de  gravi  hoc  argumento  disseruerunt,  auc¬ 
tores,  talia  tubercula  diu  sine  ullis  effectibus  no¬ 
civis  posse  existere,  et  tandem  uno  momento  in- 
opinatim  absque  ulla  causa  cognita  validos  edere 
effectus,  uti  insultus  apoplecticos,  convulsiones, 
ipsamque  epilepsiam ,  qualia  symptomata  paulo 
ante  mortem  etiam  in  nostro  casu  observavimus. 
Memorabile  omnino  est,  in  pulmonibus  nulla  tu¬ 
berculorum  vestigia  inventa  fuisse  ,  quum  tamen 
Cl.  Andral  (1)  monet,  haec  fere  semper  cerebri 
tubercula  comitari,  quamquam  Doct.  Paillard  et 
Duffourc  observationes  conscripserunt  de  tu- 


(1)  L.  c. 

berculis  cerebri  non  cum  illis  pulmonum  coinci- 
dentibus.  Tuberculum  nostrum  cystide  inclusum 
solitarium  erat ,  quum  in  reliquo  corpore  nulla 
alia  inveniebantur,  nisi  ad  renem  sinistrum,  et  ita 
cerebro  impositum  erat,  ut  ipsam  ejus  substantiam 
intactam  relinqueret.  Quum  observatum  sit,  ple- 
rumper  plura  tubercula  in  uno  homine  inveniri, 
sic  certam  assumunt  diathesin  tuberculosam  ex 
perversa  nutritione  et  secretione  provenientem, 
qualem  facile  in  corpore  tam  cachectico,  quam 
nostrae  patientis,  existere  potuit. 

Tali  vitio  cerebro  inhaerente,  minime  vagam 
hypothesin  statuere  videmur ,  si  ponamus ,  tuber¬ 
culum  encephalon  sensibilius  et  irritabilius  red¬ 
didisse  ,  quare  aptius  evasit  ad  morbum  data  oc¬ 
casione  suscipiendum.  Si  ergo  causa  praedis- 
ponens  in  tuberculo  consistit,  occasionalis  in  ipso 
anthrace  est  quaerenda,  neque  mirum  est,  pro¬ 
cessum  granulationis  et  ulcerationis,  qui  in  cranio 
adfuit,  sanguinem  ad  encephalon  allicuisse  et  id 
ipsum  irritavisse ,  eadem  ratione ,  qua  in  capitis 
vulneribus,  cranium  non  perforantibus ,  inflammatio 
oriri  solet.  Encephalitis  in  nostro  casu  memorato 
non  horrendis  illis  symptomatibus,  ut  ceteroquin 

fit,  declarabatur;  de  causa,  quare  hoc  ita  locum 
habuerit ,  non  diu  est  haesitandum ,  si  modo  at¬ 
tendamus  ad  conditionem  debilem ,  vitae  genere 
et  suppuratione  jam  per  aliquod  tempus  protracta 
exhaustam,  subjecti  affecti. 

2°.  Post  symptomata  in  capite  observata  no¬ 
minari  merentur  illa,  quae  in  abdomine  occurre¬ 
runt.  Per  totius  fere  morbi  decursum  ab  initio 
ad  finem  usque  semper  cum  alvo  laxa ,  indicio 
sensilitatis  in  mucosa  intestinali  praeter  normam 
auctae,  et  status  irritati  hujus  membranae,  luc¬ 
tati  sumus,  quae  omnia  d.  17  m.  Januarii  tam 
vehementia  evaserunt,  ut  vera  oriretur  Enteritis 
minore  cum  intentione,  quam  in  individuis  robus¬ 
tis,  sanguineis,  juvenilibus  insurgens,  sed  cha¬ 
racterem  magis  erethicitm  assumens.  In  consti¬ 
tuenda  hacce  conditione  morbosa  non  parum 
ansam  praebuisse  videtur  scirrhus,  qui,  uti  jam 
antea  monuimus ,  intestinum  duodenum  occupabat 
et  tempore  mortis  totum  intestinum  perforabat. 
De  illis  scirrhis,  duodeno  inhaerentibus  monet 
Cl.  Andral  (1),  carcinoma  duodeni  valde  rarum 


(1)  1.  c.  pag.  44. 

esse  et  symptomatibus  valde  incertis  indicari. 
Scirrhus  hicce,  jam  dudum  hunc  locum  occupans, 
paucis  sese  manifestavit  indiciis,  notissima  enim 
res  est,  haecce  vitia,  quamdiu  non  irritantur,  in 
eodem  statu  diu  posse  versari ,  sine  molestiis 
valde  nocivis  inde  ortis,  veruntamen  non  negan¬ 
dum,  ea  agere  in  organon,  quod  occupant,  uti 
corpus  heterogeneum ,  illudque  sic  sensibilius 
reddere  et  perficere,  ut  aptius  evadat  ad  morbum, 
accedente  quadam  causa  occasionali,  suscipiendum. 
Sic  in  nostro  casu  intestina  sensibiliora  consti¬ 
tuit  erga  vitia,  in  diaeta  commissa,  unde  non 
alienum  videtur,  diarrhoeam  explicare.  Saepius 
reversis  hisce  erroribus  in  diaeta,  ipse  scirrhus 
facile  una  cum  mucosa  intestinali  inflammatione 
affici  potuit,  unde  tunc  provenerunt  enteritidis 
symptomata.  Eodem  hoc  tempore  scirrhus ,  qui  ad 
hunc  usque  diem  lente  et  clandestine  proserpserat, 
causis  modo  dictis  irritatus,  in  carcinoma  occultum 
mutari  potuit,  quod,  in  dies  semper  increscens, 
tali  ratione  in  pejus  ruit,  ut  brevi  ante  mortem 
in  carcinoma  apertum  transiisset  et  totum  perfo¬ 
ravisset  duodenum. 

3°.  Affectiones  tantae  gravitatis  quantam  enu- 

meravimus:  anthraces,  encephalitis  et  enteritis, 
magnos  praebuisse  effectus  in  toto  organismo 
haud  mirum  est.  Sic  nostra  aegra  fere  semper, 
si  excipias  febrem  continuam ,  quae  una  cum  en¬ 
cephalitide  accesserat,  febre  hectica  affecta  erat. 
Ab  eo  enim  tempore,  quo  in  nosocomio  recipiebatur, 
febricula  correpta  erat,  cujus  exacerbationes  ves¬ 
pertinae  diebus  6 ,  7  m.  Octobris  increscebant 
et  hecticum  characterem  sibi  comparabant.  Febres, 
quae  anthraces  comitantur,  uti  supra  diximus,  na¬ 
turae  asthenicae  esse  solent,  quodsi  initio  non 
sint,  tamen  ulteriore  tempore  evadunt.  In  nostro 
casu  vero  de  debilitate  nostrae  patientis,  quae 
tot  causis  deprimentibus,  exhaurientibus  exposita 
fuit,  haud  est  quod  dubitemus.  Processus  gra¬ 
nulationis  et  suppurationis  in  capite  per  longum 
tempus  pergens,  accedente  insuper  resorptione 
ante  anthracis  operationem ,  haec  omnia  ansam 
praebuerunt  febri  hecticae  constituendae.  Ita  quo¬ 
que  diarrhoea,  per  totum  fere  morbi  decursum 
persistens,  et  enteritis  et  encephalitis  ultimis  vitae 
flammulis  exstinguendis  haud  parum  attulisse 
videntur. 

$  5. 

De  Prognosi. 

Universe  affirmant  Clarr.  Rust  (1)  et  von 
Walther  (2),  anthraces  inter  morbos  periculo¬ 
siores  esse  enumerandos,  primo  quia  semper  locum 
affectum  gangraena  afficiendo  destruant,  et  se¬ 
cundo,  quia  saepius  haereant  in  affectione  consti¬ 
tutionali.  Verun tamen  prognosis,  pro  constitu¬ 
tione,  aetate,  causis,  sede  et  mali  extensione, 
pro  febre  comitante  et  tandem  pro  dignitate  par¬ 
tium  denudatarum  magnopere  differt. 

In  nostro  ergo  casu  non  dubitandum,  quin 
valde  esset  infausta  prognosis ,  patiens  enim  con¬ 
stitutionis  debilioris  erat,  inter  causas  quae  ma¬ 
lum  attulerant  unam  valde  intensam,  cachexiam 
nempe  prorsus  malignam,  scirrho  intestini  allatam, 
enumeravimus,  quae  causa,  uti  sponte  patet,  nulla 
ratione  tolli  potuit.  Quod  ad  sedem,  anthrace 
occupatam,  attinet,  infaustissimam  certe  selegit, 
vitium  enim  caput  occupans  et  ibi  destructiones 


(1 )  Handworterbuch  der  gesammtcn  Chir.  und  Augenheilkunde.  1.  c. 

(2)  Handbuch  der  Chirurgie.  1.  c. 

afferens ,  encephalon  jam  morbose  praedispositum 
simul  affecit  ,  quumque  praeterea  aegra  cachectica  , 
debilis ,  suppuratione  et  granulatione  diu  pro¬ 
tractis  magis  magisque  exhauriretur,  simul  acce¬ 
dentibus  diarrhoeis  et  affectionibus  abdominalibus 
valde  esset  debilitata,  tandem  febre  hectica  cor¬ 
ripiebatur  ,  quae  ad  ultimas  vires  consumendas 
inprimis  valebat.  Praeterea  in  ipso  cerebro  aderat 
vitium  pejoris  ominis,  quod,  etiam  nullis  acceden¬ 
tibus  anthracibus,  tamen  temporis  decursu  certe 
mortem  attulisset.  Quam  in  nostro  quoque  casu 
infausta  erat  prognosis,  inde  intelligitur ,  si  ani¬ 
madvertamus,  hic  tria  adfuisse  mala,  quae  singula 
mortem  adferre  valerent,  uti  scirrhus  duodeni, 
anthrax  in  capite  destructiones  satis  magnas  ad- 
ferens,  et  tandem  tuberculum  ipsi  cerebro  in¬ 
haerens. 


§  6. 

De  curationis  ratione . 

Curatio  duplici  rationi  erat  accommodanda , 
cum  affectionibus  topicis,  tum  affectioni  univer¬ 
sali.  Prima  indicatio  topica  versabatur  in  eo ,  ut 

puri  exitus  liber  daretur,  quod  operatione  an¬ 
thracis  gangraenosi  in  capite  perfectum  est*  Quum 
fere  semper  conditio  talium  ulcerum  ,  post  ablatam 
crustam  remanentium ,  valde  laxa  et  atonica  sit , 
commendant  auctores  hac  de  re ,  ut  ulceri  topica 
irritantia  antiseptica  apponantur  ad  gangraenam 
limitandam,  avertendam  et  ad  bonam  suppurati¬ 
onem  promovendam.  Applicare  in  tali  casu  solent, 
myrrham ,  caphuram ,  oleum  terebinthinae ,  acidum 
pyrolignosum  et  tandem  ipsum  ferrum  candes¬ 
cens.  Talia  vero  hic  minus  convenientia  cl.  Prae¬ 
ceptori  visa  propter  nobile  organon,  loco  affecto 
proxime  adsitum.  Potius  adhibitae  sunt  deliga- 
tiones  summa  cum  munditie  institutae ,  dum  ulcus 
linteo  carpto,  unguento  simplice  illinito  tegebatur; 
deinceps  vero  quum  margines  satis  laxae  nullam 
granulationem  et  sanationem  promittebant,  ad 
hanc  juvandam  illinitae  sunt  unguento  picis, 
viribus  antisepticis  et  tonicis  gaudente.  Duo 
alii  anthraces  justo  tempore  cataplasmatibus  le¬ 
niter  stimulantibus  tecti,  ad  maturationem  per¬ 
venerunt  et,  remota  eschara,  unguento  Picis 
tegebantur,  unde  in  hisce  bonam  acquisivimus 
suppurationem. 

Quod  ad  curationem  generalem  attinet:  natura 
morbi,  habitus  externus  aegrae,  febricula,  animi 
depressio,  verbo,  omnia  statum  asthenicum  ex¬ 
haustum  indicabant.  Hic  igitur  de  indicatione  in¬ 
stituenda  non  multum  erat  dubitandum,  sed  in¬ 
dicationi  vitali  hic  maxime  obediendum  videbatur. 
Ex  hocce  proposito  praescribebatur  decoctum 
corticis  Peruviani  fusci,  quod  corroborando  et 
sepsin  avertendo  agit,  cui  additus  est  spiritus 
aromaticus,  egregium  analepticum,  ut  simul  sy¬ 
stema  nerveum  grata  ratione  stimularetur. 

Praeterea  ei  concedebatur  diaeta  nutriens,  ro¬ 
borans  et  vini  rubri  haustum  modicum  Accedebat 
die  3,  4,  5  mense  Oct.  symptoma,  cujus  effec¬ 
tus  in  statu  debili  nostrae  patientis  valde  timendi 
erant,  qua  propter,  ne  nimis  quidem  diarrhoea 
suborta  exhauriretur ,  indicationi  vitali  symptoma¬ 
tica  juncta  fuit,  idcirco  pulvis  gummi  arabici  et 
syrupus  papaveris  albi  decocto  additi  sunt,  ad 
diarrhoeam  sistendam  et  ad  sensibilitatem  tractus 
intestinalis  sedandam.  Hocce  remedium  talem 
habuit  effectum,  ut  12  m.  Oct.  ab  ejus  usu  re¬ 
cedi  posset,  et  quum  d.  13  et  14  m.  Octobris 
alvus  non  fuerit  soluta ,  propter  metum  compli- 

cationis  gastricae  exhibitum  fuit  rhenm ,  quia 
clysma  apponi  aegra  non  ferre  declarabat.  Deinde 
in  iisdem  indicationibus  permansimus  vitalibus  et 
symptomaticis  simul.  Ad  suppurationem  non  bene 
procedentem  ameliorandam,  praescriptus  est  usus 
Phellandrii  aquatici,  quod  hac  in  re  egregiis  gau¬ 
det  qualitatibus. 

Accedentibus  15  m.  Nov.  symptomatibus  en¬ 
cephalitidis,  quae  periculum  vitae  summum  ad- 
ferre  valebat,  indicatio  quam  maxime  urgens 
haerere  videbatur  in  indicatione  curatoria  hujus 
gravis  morbi  complicationis,  indicatio  quam  antea 
vero  insecuti  eramus  nunc  valde  periculosa  eva¬ 
debat,  propter  affectionem  encephali,  a  tonicis  et 
stimulantibus  facile  augendam.  Ad  hanc  ergo 
complicationem  tollendam  adhibita  sunt  remedia 
antiphlogistica  leniora,  revellentia  in  m.  mucosam 
intestinalem  et  in  pedes,  una  cum  sanguinis  eva¬ 
cuationibus  localibus,  dum  conditio  universalis 
venae  sectionem  non  permittebat. 

Hacce  methodo  agendi  sublata  complicatione 
gravi,  debilitas  et  virium  exhaustio  aegrae  me¬ 
thodum  roborantem  rursus  postulabam ,  quare  ad 
priorem  indicationem  vitalem  corroborantem  et 

symptomaticam  diarrhoeam  sistentem  rediti  su¬ 
mus,  attamen  veriti  ne  rediret  affectio  cerebri, 
remediis  roborantibus  et  stimulantibus  caute  pro¬ 
cessimus. 

Diarrhoeam  auctam,  remediis  obvolventibus  et 
adstringentibus  sistere  conati  sumus,  sed  quia 
tractus  intestinalis,  propter  summam  sensibilitatem 
et  irritabilitatem,  haec  ferre  non  valebat,  nihil 
adhibitum  fuit,  nisi  decoctum  album  Sydenhami 
et  solutio  saleb.  Enteritis  deinde  suborta  topicis 
evacuantibus  et  emulsione  amygdalina  mitigata 
est.  Sic  etiam  in  apoplexia  deinceps  orta,  unice 
hirudines  capiti  oppositi  sunt  et  revellentia  cru¬ 
ribus  ,  quippe  de  remediis  validioribus  ne  quidem 
cogitari  potuerit. 


T  A  N  T  IJ  M. 

EXPLICATIO  TABULAE. 


Fig.  1.  Refert  ulcerationem  caput  occupantem  sta- 
tim  post  mortem  ad  naturam  delineatam. 

a .  Sutura  sagittalis,  cum  lamella  ossis  fere 
soluta. 

b.  Pars  cranii  necrosi  nigri  coloris  affecta. 

c.  Carunculae  carneae  excrescentes. 

Fig.  2.  Partem  refert  cerebri  lobi  sinistri  posteri¬ 
oris. 

a.  Tuberculum  cerebro  inhaerens. 

THESES. 


I. 

Minus  recte  Velpeau  statuit;  deciduam  membra¬ 
nam  esse  anorganicam. 

II. 

Evanescentia  floccorum  exocborii,  incipiente  for¬ 
matione  placentae,  non  videtur  provenire  a  distensione 
ovi  per  liquorem  amnii. 

III. 

Secreta  minime  in  sanguine  praeexistunt,  Verum, 
vis  vitalis  actione  ex  eo  producuntur. 

IV. 

Durante  somno  functiones  vitae  vegetativae  inten¬ 
sius  peraguntur. 

V. 

Egregie  P.  J.  franck  de  opio;  «non  paucos  ex 
Orci  faucibus  eripuit,» 

VI. 

Hirudinum  applicatio  pectori  in  lento  decursu 
phtiseos  egregios  edit  effectus. 

VII. 

SchoNLEIN  de  Typho  jure  dicit:  «je  mehr  mittel 
gegen  eine  Krankheit,  desto  unsicherer  ili  re  Behand— 
lung,  und  auch  die  Erfahrung  hat  diesen  Grundsatz 
bestatigt ,  denn  mit  den  Mittel  hat  sicli  die  moita— 
litat  heim  Typhus  vermehrt.» 

VIII. 

Egregie  Stollius:  «Fortunate  medebitur ,  qui  remedia 
exhibendi  occasiones  sagax  captat,  quive  repertae  in¬ 
dicationi  potius,  quam  specificae  cuidam  remediorum 
virtuti  confidit. » 

IX. 

Bene  docet  richter:  «Es  giebt  kein  einziges  pa- 
thognomonisches  Fiebersymptom ,  und  nur  der  Xer- 
ein  mehrerer  Erscheinungen ,  verbunden  mit  einer 
gehorigen  Wiirdigung  der  Gelegenheits-ursache  kann 
die  Diagnose  sicheren. » 

X. 

Hydrothoracis  symptomata  periculosiora  immerito 
vulgo  tribuuntur  sero  in  cavitate  pectoris  effuso. 

XI. 

Usus  setacei  in  spina  ventosa  minus  indicari  vi¬ 
detur. 

XII. 

Recte  von  WALTHER :  «  Audi  besteht  uicht  uberall 
die  Anzeige  die  Entziindung  ais  solcbe,  wo  sie  vor~ 
handen  ist,  durch  die  wirksamsten  Kunstmittel  so- 
gleich  im  ersten  AngrifF  auszuloschen;  —  es  ist  zu- 
weilen  niitzlich,  ja  nothig ,  sie  durch  ihre  Stadien 
bindurcb  zu  fiihren,  sie  zur  Erreichung  gewisser 
Heilzwecke  eine  Zeitlang  fort  zu  stehen  lassen,  die 
torpiden  an  zu  spornen ,  oder  sogar  sie  ,  wo  sie  ganz 
fehlt,  zu  erwecken. » 

XIII. 

Tetanus  post  membri  cujusdam  vulnerationem  , 
non  indicat  ejus  amputationem. 

XIV. 

Amputatio  artuum  fungo  medullari  affectorum  tan¬ 
tum  est  curatio  symptomatica. 

VX. 

Etiamsi  gangraena  nondum  limitata  membrum  cor¬ 
ripuerit,  amputatione  saepe  tollendum  esse  existimo. 

XVI. 

Eleganter  von  WALTHER  de  transitu  inflammationis 
in  gangraenam :  « vor  ihrem  Erloschen  lodert  die  Le— 
bensflamme  noch  einmal  macbtig  empor.  » 

XVII. 

In  placenta  praevia  completa,  perforatio  centralis 
subinde  instituenda. 


* 

XVIII. 

Versionem  in  caput,  si  institui  possit  ,  seinper 
prae  versione  in  pedes  tentandam  esse,  credo. 

XIX. 

Causa  foetus  expulsionis  in  utero  materno  videtur 
posita. 

Daar  snelt  in  onweerstaanbaar  woeden  ? 
Met  reuzenscbreen  en  woeste  vaart, 

De  stormwind  die  baar  offers  gaart, 

En  stuwt  omboog  de  trotsche  vloeden; 
Daar  ?t  water  schuimend  benenspat; 

En  ’t  licht  verdoofd  in  't  spieglend  nat, 
Dat  anders  met  de  zilv?ren  baren 

AI  hupp’lend  bij  bet  licbt  der  maan 
Des  wand?laars  oog  verrukt  deed  staan, 
En  zijnen  geest  op  5t  scboon  deed  staren. 

Zoo  snelt  zrj,  ais  de  vlugge  tijd, 

Die  bloemen  wegstrooit  wijd  en  zijd  ; 
Den  boom  beroofd  yan  zijnen  luister , 
Haar  blaadren  meesleurt  door  de  lucbt , 
En  voor  geen  ondergang  beducht : 

Ze  neerploft  in  liet  eeuwig  duister. 


Maar  hoe  ze  ook  langs  de  aarde  huilt, 

’t  Gedierte  dat  in  krochten  schuilt , 
Deangstigd  voor  zich  lieen  doet  vlieden. 

De  rotsen  me^sleept  in  haar  vaart, 

En  kloven  scbeurt ,  geen  steiVling  spaart, 
Die  aan  haar  magt  dorst  weerstand  bieden. 


Wij  hefFen  trotscb  met  mannenmoed, 
En  spottend  met  haar  fellen  gloed  j 


Het  oog  vertrouwende  naar  boven. 

Omdat  wij  weten  dat  zijn  woen, 
Voor  hooger  magt  moet  onderdoen; 
Die  haren  trots  weer  kan  verdoven. 


Gelijk  die  stormwind  langs  de  velden, 

In  vvoeste  drift  daarhenen  jaagt, 

En  de  aard  de  ketens  die  haar  knelden, 
Verbveekt  ,  en  nieuwe  offers  vraagt» 

Zoo  rukt  bij  *t  wisselen  der  jaren, 

De  tijd  zijne  offers  met  zicli  voort, 

En  ?t  oog  blijft  vol  yan  droefbeid  staven : 

Op  ’t  geen  de  ziei  eens  heeft  bekoord. 

Wij  vragen  op  bet  eind  dier  jaren, 

Zoo  zorgeloos  voorbij  gevloon. 

V 

Waarheen  die  vreugde  is  gevaren, 

Die  zorgelooze  jeugd  met  al  haar  blinkend  schoon? 
Mijn  vriend !  gij  zult  den  tijd  herdenken  ? 
Toen  wetenschap  en  gulle  vreugd? 

Het  zoet  van  't  leven  ons  wou  schenken: 

En  wees  op  reine  en  ware  deugd. 

Wij  scheiden  ,  maar  die  blijde  dagen , 

Te  Utrecht  eenmaal  doorgebragt, 

Die  zullen  steeds  de  teekbien  dragen 

Van  broedertrouw  en  vriendschaps  magt. 
Vaarwel!  een  wereld  ligt  ons  open  , 

De  tijd  rukt  hier  den  band  van  een, 

Maar  ’t  hart  zal  steeds  nog  blijven  hopen 
Dat  vriendschap  immer  ons  vereen! 

H.  J.  BROERS. 


Med.  Doct. 


